**Proces - verbal**

**al ședinței ordinare a Consiliului Județean Vrancea**

**din data de 10 decembrie 2024**

În data de 10 decembrie 2024, la sediul Consiliului Județean Vrancea din Focșani, b-dul Dimitrie Cantemir nr. 1, a avut loc ședința ordinară a Consiliului Județean Vrancea. Lucrările ședinței au fost conduse de președintele Consiliului Județean Vrancea, domnul Nicușor Halici.

Președintele Consiliului Județean Vrancea, domnul Nicușor Halici, a deschis ședința ordinară, convocată prin Dispoziția nr.534 din 3 decembrie 2024, cu îndeplinirea procedurilor legale în materie. Ședința s-a desfășurat cu prezența fizică a aleșilor județeni, caracterul public al acesteia fiind asigurat prin publicarea pe site a minutei, imediat după ședința și prin transmiterea dezbaterilor online.

Cvorumul necesar pentru ca ședința să fie legal constituită a fost întrunit, prezenți fiind 29 de consilieri județeni din 31 de consilieri județeni în funcție. Absenți au fost domnii consilieri județeni Carabă Ionel și Mărgărit Florin Ovidiu.

Președintele Consiliului Județean Vrancea a precizat că au fost îndeplinite toate procedurile impuse de Codul Administrativ, proiectele înscrise pe ordinea de zi fiind însoțite de rapoartele compartimentelor de resort și de avizele comisiilor de specialitate.

În conformitate cu prevederile legale, domnul președinte Nicușor Halici a dat cuvântul secretarului general al județului pentru a supune spre aprobare procesul-verbal al ședinței extraordinare din 29 noiembrie 2024 și procesul-verbal al ședinței extraordinare din 9 decembrie 2024.

**Fiind supuse votului, ambele procese-verbale au fost aprobate cu unanimitate de voturi.**

Președintele Consiliului Județean Vrancea, domnul Nicușor Halici, a precizat că prin Încheierea de ședință din 13.11.2024 pronunțată de Tribunalul Vrancea-Secția I civilă în dosarul nr. 1810/91/2024, rămasă definitivă, domnului Tobolcea Valentin i s-a validat mandatul de consilier județean, astfel încât îi revine obligația depunerii jurământului.

După prezentarea procedurii depunerii jurământului de către secretarul general al județului, domnul Tobolcea a depus jurământul, apoi s-a alăturat colegilor consilieri județeni în sală.

S-a mai precizat că domnul Tobolcea Valentin va face parte din Comisia 3 Juridică, administrație publică, lucrări și servicii publice.

**Din acest moment, numărul consilierilor județeni în funcție a devenit 32, prezenți la ședința fiind 30.**

Întrucât ordinea de zi a ședinței ordinare a fost anexă la dispoziția de convocare, președintele consiliului județean a dat citire celor 2 proiecte de hotărâri definitivate după convocarea ședinței și cu care a propus suplimentarea ordinii de zi, precizând totodată că acestea au parcurs etapele impuse de Codul Administrativ, având rapoartele și avizele cerute de lege:

* „Actualizarea Devizului general și a indicatorilor tehnico-economici pentru obiectivul de investiție „Consolidare şi reabilitare pod din beton armat pe D.J. 205D, km.1+405, peste pârâul Cheii, comuna Valea Sării ”
* „ Aprobarea execuției bugetare pentru trimestrul al IV-lea al anului 2024” .

**Atât suplimentarea ordinii de zi, cât și ordinea de zi a ședinței au fost aprobate cu unanimitate de voturi.**

Președintele consiliului județean a reamintit consilierilor prezenți obligația de a nu participa la adoptarea proiectelor de hotărâri în care ar putea fi în conflict de interese, precizând totodată că nu a fost depus nici un amendament la proiectele de hotărâri supuse dezbaterii.

**S-a trecut la dezbaterea proiectelor de hotărâri înscrise pe ordinea de zi:**

**La punctul 1** proiectul privind „ Actualizarea devizului general și a indicatorilor tehnico-economici pentru obiectivul de investiție „Amplasare și punere în funcțiune a 6 stații de reîncărcare pentru vehicule electrice în județul Vrancea” .

**Fiind supus votului, proiectul de hotărâre a fost adoptat în unanimitate.** (31 voturi ”pentru”)

**La punctul 2** proiectul privind „Actualizarea devizului general și a indicatorilor tehnico-economici pentru obiectivul de investiții Parcul Memoriei Naționale „Stejarii României-100 de ani de istorie si demnitate” RoMândria”.

**Fiind supus votului, proiectul de hotărâre a fost adoptat în unanimitate.** (31 voturi ”pentru”)

**La punctul 3** proiectul privind ” Aprobarea “Regulamentului de acordare a premiilor pentru elevii și profesorii din unitățile de învățământ preuniversitar din județul Vrancea”.

**Fiind supus votului, proiectul de hotărâre a fost adoptat cu majoritate de voturi.** (30 voturi ”pentru” și 1 abținere – doamna Marcu Livia Silvia)

**La punctul 4** proiectul privind „Stabilirea prețurilor medii ale produselor agricole necesare evaluării în lei a veniturilor din arenda exprimată în natură şi a prețului mediu/tonă masă verde pentru anul 2025”.

**Fiind supus votului, proiectul de hotărâre a fost adoptat în unanimitate.** (31 voturi ”pentru”)

**La punctul 5** proiectul privind „Aprobarea taxelor speciale pentru activitățile prestate de Serviciul Public Comunitar Județean de Evidență a Persoanelor pentru anul 2025”.

**Fiind supus votului, proiectul de hotărâre a fost adoptat în unanimitate.** (31 voturi ”pentru”)

**La punctul 6** proiectul privind „Aprobarea rețelei școlare de învățământ special din județul Vrancea, pentru anul școlar 2025-2026”.

**Fiind supus votului, proiectul de hotărâre a fost adoptat în unanimitate.** (31 voturi ”pentru”)

**La punctul 7** proiectul privind „Însușirea documentației cadastrale în vederea actualizării destinației corpului C2 parte componentă a imobilului „Tribunalul Vrancea”.

**Fiind supus votului, proiectul de hotărâre a fost adoptat în unanimitate.** (31 voturi ”pentru”)

**La punctul 8** proiectul privind„Însușirea schimbării denumirii unor imobile clădiri inventariate în domeniul public al Județului Vrancea”.

**Fiind supus votului, proiectul de hotărâre a fost adoptat în unanimitate.** (31 voturi ”pentru”)

**La punctul 9** proiectul privind „ Declararea de uz și de interes public județean a imobilului Centrul de informare corp C5, aferent „Mausoleului Eroilor Soveja” si însușirea documentației cadastrale in vederea atestării”.

**Fiind supus votului, proiectul de hotărâre a fost adoptat în unanimitate.** (31 voturi ”pentru”)

**La punctul 10** proiectul privind „Radierea din inventarul bunurilor care aparțin domeniului public al județului Vrancea a imobilului pod beton armat peste râul Siret la Nănești”.

**Fiind supus votului, proiectul de hotărâre a fost adoptat în unanimitate.** (31 voturi ”pentru”)

**La punctul 11** proiectul privind „Actualizarea Devizului general și a indicatorilor tehnico-economici pentru obiectivul de investiție „Consolidare şi reabilitare pod din beton armat pe D.J. 205D, km.1+405, peste pârâul Cheii, comuna Valea Sării ”.

**Fiind supusproiectul de hotărâre a fost adoptat în unanimitate.** (31 voturi ”pentru”)

**La punctul 12** proiectul privind „ Aprobarea execuției bugetare pentru trimestrul al IV-lea al anului 2024”.

**Fiind supus votului, proiectul de hotărâre a fost adoptat în unanimitate.** (31 voturi ”pentru”)

La finalul dezbaterii proiectelor de hotărâri, președintele consiliului județean a supus atenției consilierilor județeni, pentru o discuție informală, posibilitatea continuării derulării a doua proiecte inițiate de către Consiliul Județean Vrancea, respectiv reabilitarea Casei Duiliu Zamfirescu Vârteșcoiu și a Palatului administrativ - sediului consiliului județean din Focșani, având in vedere costurile mare pe care le implică. Prin urmare, le-a cerut consilierilor județeni să analizeze aceste proiecte pentru ca în viitor să fie adoptate cele mai bune soluții cu privire la cele doua imobile amintite. Totodată, s-a discutat și despre prioritizarea cheltuirii banilor publici, precum și a obiectivelor care trebuiesc reabilitate.

Epuizându-se punctele înscrise pe ordinea de zi, președintele consiliului județean, domnul Nicușor Halici, a declarat închise lucrările ședinței ordinare a Consiliului Județean Vrancea din 10 decembrie 2024.

**Președintele**

 **Consiliului Județean Vrancea**

 **Nicușor HALICI**

 **Secretarul general al județului**

 **Raluca Dan**